AP-4-2-1-D1 „Veterinarinės farmacijos ūkio subjektų, išskyrus vykdančius veterinarinių vaistų gamybos ir importo veiklas, licencijavimas“ 
3 priedas  

VETERINARIJOS VAISTINĖS, GAMINANČIOS EKSTEMPORALIUOSIUS VETERINARINIUS VAISTUS, ATITIKTIES VERTINIMO KLAUSIMYNAS

	Eil. Nr.
	Reikalavimas
	Teisės aktas ir jo straipsnis, dalis, punktas, nustatantis reikalavimą
	Atitikties įvertinimas
	Pastabos

	
	
	
	taip
	 ne
	netaikoma/ neaktualu
	

	I DALIS. INFRASTRUKTŪROS IR ĮRANGOS VERTINIMAS

	1.
	Ar yra visos reikalingos patalpos ar vietos ekstemporaliųjų veterinarinių vaistų gamybai vykdyti?
 
	[1] 8 straipsnio 5 dalis, 5 dalies 1 punktas
[2] 22, 30 punktai
	
	
	
	[Veterinarijos vaistinėje, vykdančioje ekstemporaliųjų vaistų gamybą, turi būti:
- patalpa arba atskira vieta ekstemporaliesiems veterinariniams vaistams gaminti;
 - patalpa arba atskira vieta ekstemporaliesiems veterinariniams vaistams gaminti naudojamoms veikliosioms ir pagalbinėms medžiagoms, pakavimo medžiagoms ir pagamintiems ekstemporaliesiems veterinariniams vaistams laikyti;
- patalpa arba atskira vieta kokybės kontrolei vykdyti.]

	2.
	Ar gamybos patalpos  ar atskiros vietos atitinka reikalavimus dėl vandens tiekimo, nuotekų šalinimo, apšvietimo, vėdinimo ir yra aprūpintos ekstemporaliųjų veterinarinių vaistų gamybai bei pakavimui reikalinga įranga, prietaisais, įrankiais ir jų laikymo priemonėmis?
	[1] 8 straipsnio 5 dalis, 5 dalies 1 punktas
[2] 23.4 papunktis, 24, 30 punktai
	
	
	
	[Gamybos patalpose ar atskirose vietose turi būti:
 - vandens tiekimo ir nuotekų šalinimo sistemos; 
- dirbtinis apšvietimas toks, kad veterinarinius vaistus gaminantis asmuo galėtų be papildomo apšvietimo gerai matyti veikliųjų ir pagalbinių medžiagų ženklinimo informaciją, svėrimo, matavimo prietaisų parodymus;
- dirbtinio vėdinimo sistema tokia, kuri užtikrintų veterinarinių vaistų gamybai ir saugiam darbui reikalingas patalpų mikroklimato sąlygas;
- įranga, prietaisai ir įrankiai ekstemporaliųjų veterinarinių vaistų gamybos, įskaitant pakavimą, operacijoms atlikti; 
- įranga, skirta gamybos, pakavimo prietaisams, kurie nėra stacionarūs, ir įrankiams laikyti: darbo stalai, spintos, stelažai, lentynos ar pan.]

	3.
	Ar sandėliavimo patalpose arba atskirose vietose yra tinkamas dirbtinis apšvietimas ir vėdinimas, įranga veikliosioms ir pagalbinėms, pakavimo medžiagoms, pagamintiems ekstemporaliesiems veterinariniams vaistams laikyti?
	[1] 8 straipsnio 5 dalis, 5 dalies 1 punktas
[2] 23.4 papunktis, 25, 30 punktai
	
	
	
	[Sandėliavimo patalpose ar atskirose vietose turi būti: 
- dirbtinis apšvietimas toks, kad veterinarinius vaistus gaminantis asmuo galėtų be papildomo apšvietimo gerai matyti veikliųjų ir pagalbinių medžiagų ar pagamintų ekstemporaliųjų veterinarinių vaistų ženklinimo informaciją;
- dirbtinio vėdinimo sistema tokia, kuri užtikrintų tinkamas veikliųjų ir pagalbinių medžiagų, pagamintų ekstemporaliųjų veterinarinių vaistų laikymui reikalingas patalpų mikroklimato sąlygas;
- įranga veikliosioms ir pagalbinėms, pakavimo medžiagoms, pagamintiems ekstemporaliesiems veterinariniams vaistams laikyti: spintos, stelažai, lentynos ar pan. (taikoma, kai ekstemporalieji veterinariniai vaistai nelaikomi oficinoje).]

	4.
	Ar kontrolės patalpose arba atskirose vietose yra tinkamas dirbtinis apšvietimas ir vėdinimas, įranga, prietaisai, priemonės ir įrankiai, reikalingi kokybės kontrolei atlikti ir jiems laikyti?
	[1] 8 straipsnio 5 dalis, 5 dalies 1 punktas
[2] 23.4 papunktis, 26, 30 punktai
	
	
	
	Kontrolės patalpose ar atskirose vietose turi būti: 
 - dirbtinis apšvietimas toks, kad kontrolę vykdantis asmuo galėtų be papildomo apšvietimo gerai matyti ekstemporaliųjų veterinarinių vaistų ženklinimo informaciją, kontrolės prietaisų parodymus;
- dirbtinio vėdinimo sistema, kuri užtikrintų kontrolei ir saugiam darbui reikalingas patalpų mikroklimato sąlygas;
- įranga, prietaisai, priemonės ir įrankiai, reikalingi kokybės kontrolei atlikti;
- įranga kokybės kontrolės prietaisams, priemonėms ir įrankiams laikyti: darbo stalai, spintos, stelažai, lentynos ar pan.]

	5.
	Ar gamybos, sandėliavimo, kontrolės patalpos aiškiai pažymėtos, švarios, sausos ir naudojamos pagal paskirtį?
	[1] 8 straipsnio 5 dalis, 5 dalies 1 punktas
[2] 28 punktas
	
	
	
	[Jeigu veikla vykdoma vienoje patalpoje, reikalavimai taikomi joje pagal paskirtį įrengtoms atskiroms vietoms.]

	6.
	Ar gamybos, sandėliavimo ir kontrolės patalpos pakankamai erdvios?
	[1] 8 straipsnio 5 dalis, 5 dalies 1 punktas
[2] 23.1 papunktis
	
	
	
	[Gamybos, sandėliavimo ir kontrolės patalpose ar vienoje patalpoje įrengtose atskirose vietose turi užtekti erdvės numatytoms gamybos ar kontrolės operacijoms atlikti, reikalingai įrangai, prietaisams ir įrankiams bei veikliosioms, pagalbinėms ir pakavimo medžiagoms, priemonėms ir ekstemporaliesiems veterinariniams vaistams laikyti.]

	7.
	Ar gamybos, sandėliavimo ir kontrolės patalpos suprojektuotos ir įrengtos taip, kad į jas negalėtų laisvai patekti pašaliniai asmenys?
	[1] 8 straipsnio 5 dalis, 5 dalies 1 punktas
[2] 23.2 punktas
	
	
	
	[Jeigu veikla vykdoma vienoje patalpoje, reikalavimai taikomi joje pagal paskirtį įrengtoms atskiroms vietoms.]

	8.
	Ar gamybos, sandėliavimo ir kontrolės patalpose užtikrinamos mikroklimato (temperatūros, drėgmės ir kt.) sąlygos, o mikroklimato sąlygoms vertinti naudojamiems prietaisams ar įrangai atlikta patikra?
	[1] 8 straipsnio 5 dalis, 5 dalies 1 punktas
[2] 23.3 papunktis
	
	
	
	[Jeigu veikla vykdoma vienoje patalpoje, reikalavimai taikomi joje pagal paskirtį įrengtoms atskiroms vietoms.]

	9.
	Ar gamybos, sandėliavimo, kontrolės patalpos lengvai valomos (prireikus dezinfekuojamos), paviršiai (sienų, grindų, darbo vietų) atsparūs dezinfekcijai naudojamų medžiagų poveikiui?
	[1] 8 straipsnio 5 dalis, 5 dalies 1 punktas
[2] 23.4 papunktis, 27 punktas
	
	
	
	[Jeigu veikla vykdoma vienoje patalpoje, reikalavimai taikomi joje pagal paskirtį įrengtoms atskiroms vietoms.]

	10.
	Ar gamybos, sandėliavimo ir kontrolės patalpos apsaugotos nuo vabzdžių, graužikų ir kitų gyvūnų patekimo ir vykdoma kenkėjų prevencinė kontrolė?
	[1] 8 straipsnio 5 dalis, 5 dalies 1 punktas
[2] 28 punktas

	
	
	
	[Jeigu veikla vykdoma vienoje patalpoje, reikalavimai taikomi joje pagal paskirtį įrengtoms atskiroms vietoms.]

	II DALIS. EKSTEMPORALIŲJŲ VAISTŲ GAMYBOS IR KOKYBĖS KONTROLĖS TVARKOS APRAŠO VERTINIMAS

	11.
	Ar už ekstemporaliųjų veterinarinių vaistų gamybą ir kokybės kontrolę paskirtas atsakingas veterinarijos vaistinės darbuotojas – vaistininko profesinę kvalifikaciją turintis veterinarinės farmacijos vadovas arba veterinarinės farmacijos specialistas?
	[1] 8 straipsnio 5 dalies 1 punktas
[2] 32 punktas
	
	
	
	

	12.
	Ar parengtas ir veterinarinės farmacijos vadovo patvirtintas Ekstemporaliųjų veterinarinių vaistų gamybos ir kokybės kontrolės tvarkos aprašas atitinka nustatytus reikalavimus? 
	[1] 8 straipsnio 5 dalies 1 punktas
[2] 31 punktas
	
	
	
	Ekstemporaliųjų veterinarinių vaistų gamybos ir kokybės kontrolės tvarkos apraše turi būti aiškiai aprašyta:
- veikliųjų medžiagų atitikties Reikalavimų 36 punkto nuostatoms vertinimo, veikliųjų, pagalbinių ir pakavimo medžiagų įsigijimo, priėmimo, saugojimo ir apskaitos tvarka;
- kiekvienos kategorijos ir farmacinės formos ekstemporaliųjų veterinarinių vaistų gamybos, įskaitant pakavimą ir ženklinimą, operacijų tvarka, kurioje nurodomos gamybos schemos,  gamybai naudojama įranga, prietaisai ir priemonės, vaistinių preparatų ar veterinarinių vaistų gamybos procesų aprašai ir (ar) Europos farmakopėjos nurodymai, pagal kuriuos bus gaminami aprašiniai veterinariniai vaistai;
- ekstemporaliųjų veterinarinių vaistų apskaitos ir atsekamumo tvarka, kurioje nurodoma kaip, kur ir kokie duomenys bus registruojami apie pagamintus ir išduotus ekstemporaliuosius veterinarinius vaistus, pagal kokius duomenis ir kaip bus užtikrinamas ekstemporaliųjų veterinarinių vaistų atsekamumas ir kt.;
- kokybės kontrolės darbo procedūros;
- patalpų, įrangos ir darbo vietų priežiūros tvarka, kurioje nurodoma patalpų, įrangos ir darbo vietų valymo, plovimo, dezinfekavimo tvarka, dažnumas, dezinfekcijai naudojamos medžiagos, veiksmai, kurie bus atliekami galimos taršos atveju (išsiliejus, išsipylus produktams) ir patalpų, įrangos valymo, priežiūros ir remonto darbų registracijos tvarka; 
- patalpų mikroklimato stebėsenos programa, kurioje nustatyta, kokie patalpų  mikroklimato parametrai stebimi, kokiu dažnumu, kokia įranga ar prietaisai naudojami mikroklimato parametrų rodikliams nustatyti, kur ir kas fiksuoja patalpų mikroklimato stebėsenos rezultatus;
- darbuotojų, dalyvaujančių vykdant ekstemporaliųjų veterinarinių vaistų gamybą ir kokybės kontrolę, funkcijos ir atsakomybė.]



Teisės aktų, pagal kuriuos atliekamas reikalavimo atitikties įvertinimas, sąrašas:
1. Lietuvos Respublikos veterinarinių vaistų įstatymas;
https://e-seimas.lrs.lt/portal/legalAct/lt/TAD/168c63a0d68011ecb1b39d276e924a5d
2. Valstybinės maisto ir veterinarijos tarnybos direktoriaus 2022 m. gruodžio 7 d. įsakymas Nr. B1-841 „Dėl Reikalavimų veterinarijos vaistinėms ir didmeninės veterinarinių vaistų prekybos ūkio subjektams patvirtinimo“.
https://e-seimas.lrs.lt/portal/legalAct/lt/TAD/8ee005a2780111edbdcebd68a7a0df7e/asr

Kiekvieno atitikties vertinimo klausimyno lapo apatiniame kolontitule turi būti nurodoma: 
Veterinarijos vaistinės, gaminančios ekstemporaliuosius veterinarinius vaistus,  atitikties vertinimo klausimynas _______________ Nr. ______
                                                                                  (data)
Puslapis:         iš ____

